Keywords

Summary



Keywords

1. Mednarodni sporazumi – Sporazum o pridružitvi EGS-Turčija – Prosto gibanje oseb – Svoboda ustanavljanja – Pravilo ‚standstill‘ iz člena 41(1) Dodatnega protokola

(Dodatni protokol k Sporazumu o pridružitvi EGS-Turčija, člen 41(1))

2. Mednarodni sporazumi – Sporazum o pridružitvi EGS-Turčija – Prosto gibanje oseb – Svoboda ustanavljanja – Pravilo ‚standstill‘ iz člena 41(1) Dodatnega protokola

(Dodatni protokol k Sporazumu o pridružitvi EGS-Turčija, člen 41(1))

Summary

1. Člen 41(1) Dodatnega protokola k Sporazumu o pridružitvi EGS-Turčija, ki pogodbenicama prepoveduje, da od dneva začetka veljavnosti tega protokola uvedeta nove omejitve svobode ustanavljanja, ima neposredni učinek v državah članicah, tako da se je mogoče na pravice, ki jih ta podeljuje turškim državljanom, za katere se uporablja, sklicevati pred nacionalnimi sodišči zaradi neuporabe pravil notranjega prava, ki so z njim v nasprotju. Ta določba namreč jasno, natančno in brezpogojno določa klavzulo, ki ni klavzula „standstill“, ki vsebuje obveznost, ki sta jo podpisali pogodbenici, ki se pravno reši s preprosto opustitvijo.

Ta klavzula ni materialnopravna določba, ki onemogoča uporabo upoštevnega materialnega prava v zvezi z vstopom na ozemlje države članice s tem, da ga nadomesti, ampak kot kvaziprocesnopravna določba, ki ratione temporis določa, katere so določbe ureditve države članice na področju priseljevanja, glede na katere je treba presojati položaj turškega državljana, ki želi uveljavljati svobodo ustanavljanja v državi članici.

Tako z navedeno klavzulo ni ogrožena načelna pristojnost držav članic, da vodijo svojo nacionalno politiko v zvezi s priseljevanjem. Sama okoliščina – da takšna klavzula od takrat, ko začne veljati, tem državam nalaga obveznost opustitve, katere posledica je, da na tem področju v določeni meri omejuje njihov manevrski prostor – ne dovoljuje upoštevanja, da bi bilo zaradi tega dejstva ogroženo njihovo suvereno bistvo na področju politike priseljevanja.

(Glej točke 46, 55 in 58.)

2. S členom 41(1) Dodatnega protokola k Sporazumu o pridružitvi EGS‑Turčija naj bi se ustvarile ugodne razmere za postopno uvedbo svobode ustanavljanja, s tem da se nacionalnim organom z absolutno prepovedjo prepove uvedba kakršne koli ovire izvajanja te svoboščine s poslabšanjem pogojev, ki obstajajo na določen datum, zato da se ne otežijo pogoji za njeno postopno uresničevanje med državami članicami in Republiko Turčijo. Navedena določba Dodatnega protokola naj bi bila nujno povezana s členom 13 Sporazuma o pridružitvi, ker je ta člen brez neposrednega učinka in ker Pridružitveni svet do zdaj ni sprejel niti enega ukrepa na podlagi člena 41(1) Dodatnega protokola – določba, ki je prav tako brez neposrednega učinka – za učinkovito odpravo obstoječih omejitev za svobodo ustanavljanja s strani pogodbenic. Poleg tega se splošno nanaša na uvedene nove omejitve svobode ustanavljanja in v nasprotju s klavzulo „standstill“, ki se uporablja za turške delavce, ne omejuje svojega področja uporabe, pri čemer upošteva nekatere posebne vidike priznanega področja varstva.

Člen 41(1) Dodatnega protokola je zato treba razlagati tako, da od začetka veljavnosti tega protokola za zadevno državo članico prepoveduje uvedbo novih omejitev izvajanja svobode ustanavljanja, skupaj s tistimi, ki se nanašajo na materialnopravne in/ali procesnopravne pogoje na področju prvega sprejema turških državljanov na nacionalno ozemlje te države, ki želijo v njej opravljati poklicno dejavnost kot samozaposlene osebe.

(Glej točke od 60 do 62, 69 in izrek.)